Do të doja të ndaj me ju
një model të ri të edukimit të lartë
një model që, kur të zgjerohet,
mund të rrise inteligjencën kolektive
të miliona individëve të motivuar e kreativ
që në të kundërtën do të liheshin mbrapa.
Shikojeni botën
Zgjidh një një vend dhe përqendrohu në të.
Do t'i shihni njerëzit duke vrapuar pas arsimit të lartë.
Le të takojmë njërin prej tyre.
Patrick.
Patrick ka lindur në Liberi
në një familje me 20 fëmijësh.
Gjatë luftës civile, ai dhe familja e tij ishin detyruar
të ikin në Nigeri.
Atje, përkundër situatës së tij,
ai u diplomua nga shkolla e mesme me nota gati perfekte.
Ai dëshironte të vazhdonte shkollimin e lartë,
por për shkak të familjes së tij
e cila jetonte në kufi të varfërisë
ai u dërgua në Afrikën e Jugut
për të punuar e dërguar para
për ta ushqyer familjen e tij.
Patrick nuk hoqi kurrë dorë nga ëndrra për një edukim të lartë.
Në netët e vona, pas punës,
ai shfletonte internetin në kërkim të rrugëve për studim.
Njihuni me Debbie.
Debbie është nga Florida.
Prindërit e saj nuk kanë qenë në Kolegj,
e as motrat apo vëllezërit e saj.
Debbie ka punuar gjithë jetën e saj;
paguar taksa, mbështetur familjen ,nga muaji në muaj,
krenare me ëndrrën Amerikane,
ëndërr kjo thjesht e parealizueshme
pa edukim të lartë.
Por Debbie nuk posedon kursime
për edukim të lartë.
S'mund ta paguaj shkollimin.
E as s'mund ta lerë punën.
Njihuni me Wael.
Wael është nga Siria.
Ai është duke përjetuar drejtpërdrejt
mjerimin, frikën e dështimin
e imponuar në vendin e tij.
Ai është besimtar i madh i edukimit.
Ai e dinte se po të mund të gjente një mundësi
për shkollim të lartë,
një mundësi për të dal para të tjerëve,
ka shans më të mirë për të mbijetuar
në një botë të kthyer mbrapsht.
Sistemi i edukimit të lartë
ka dështuar Patrikun, Debin e Wael-in,
njëjtë siç është duke i dështuar
miliona student me potencial
miliona që përfunduan shkollën e mesme
miliona të kualifikuar për edukim të lartë
miliona që duan të studiojnë
por s'mund të kenë qasje, për arsye të ndryshme.
Së pari, financiare.
Universitetet janë të shtrenjta. Të gjithë e dimë këtë.
Në një pjesë të madhe të botës,
edukimi i lartë është i paarritshëm
për një qytetar mesatar.
Ky është ndoshta problemi më i madh
me të cilën përballet shoqëria jonë.
Edukimi i lartë ka ndaluar së qenuri e drejtë e të gjithëve
dhe është bërë privilegj i disave.
E dyta, kultura.
Studentet e kualifikuar për edukim të lartë
të cilët mund të paguajnë, duan të studiojnë - nuk munden
sepse nuk është e drejtë-
nuk është vend për femra.
Ky është tregimi i femrave të panumërta
në Afrikë, p.sh.,
të ndaluara nga edukimi i lartë
për shkak të pengesave kulturore.
Dhe ja tek vjen arsyeja e tretë:
UNESCO deklaroi në 2005-ën
se 100 milion studente
do të privohen nga edukimi i lartë
thjesht sepse s'do të ketë vende të mjaftueshme
për t'i akomoduar, për të plotësuar nevojat.
Ata do të hyjnë në provimin pranues,
do ta kalojnë atë
por prapë nuk do të pranohen
sepse nuk do të ketë vende të lira.
Këto janë arsyet
pse themelova University of the People,
një universitet jo profitabil, pa pagesë
që ofron ngritje akademike.
Për të ofruar një alternativë ,
për të krijuar një alternativë për ata që s'kanë ndonjë tjetër,
një alternative të përballueshme,
të kapshme,
një alternativë që do të përçajë
sistemin aktual edukativ,
e të hapë dyert e edukimit të lartë
për çdo student të kualifikuar
pavarësisht se sa fitojnë ata, ku jetojnë
çfarë shoqëria thotë për ta.
Patrick, Debbie dhe Wael
janë vetëm disa shembuj
nga 1,700 studentët e pranuar
nga 143 shtete.
Ne - (duartrokitje) - Faleminderit.
Ne s'kemi pasur nevojë ta rizbulojmë rrotën
Ne shikuam se çfarë s'po funksionon
dhe përdorëm fuqinë e mrekullueshme të internetit
për ta hulumtuar.
Kërkonim të ndërtonim një model
që do të hiqte pothuajse plotësisht
çmimin e edukimit të lartë,
dhe ja si e arritëm;
Së pari, tullat e llaçi kushtojne;
Universitetet kanë shpenzime
që universitetet virtuale nuk i kanë.
Ne s'kemi nevojë t'ua hedhin ato shpenzime
studentëve.
Ata nuk ekzistojnë.
Ne po ashtu s'kemi nevojë të brengosemi për kapacitetet.
S'ka limit të vendeve
në një universitet virtual.
Në fakt, askush s'ka nevojë të qëndroj
në fund të sallës së ligjëratave.
Librat po ashtu janë diçka
që studentët tanë s'kanë nevojë paguajnë.
Duke përdorur resurset e hapura të edukimit
dhe zemërgjerësinë e profesorëve
të cilët janë duke publikuar materialet e tyre
falas dhe të qasshme,
ne s'kemi nevojë t'i dërgojmë studentët tanë për të blerë libra.
Të gjitha ato materiale janë falas.
Madje edhe studentët,
linja më e shtrenjtë në bilancin buxhetor të çdo universiteti
vijnë falas për studentët tanë;
mbi 3,000 prej tyre,
përfshirë rektorët, zëvendës rektor,
profesor e këshilltar akademik
nga top universitete si NYU,
Yale, Barkeley dhe Oxford,
i janë bashkuar ekipit për të ndihmuar studentët.
Dhe në fund, është besimi ynë në të mësuarit mes kolegësh.
Ne përdorim këtë model pedagogjik në zë
për të inkurajuar studentët tanë nga e gjithë bota
për të bashkëvepruar e studiuar së bashku
e po ashtu, për të zvogëluar kohën
e profesorëve në detyrat klasore.
Nëse interneti na ka bërë banor të një fshati global,
ky model mund të zhvilloj lidershipin e tij të ardhshëm.
Ja si ja arrijmë:
Ne ofrojmë vetëm dy programe:
Administrim Biznesi dhe Shkenca Kompjuterike,
dy programet
më të kërkuara në mbarë botën,
dy programe me më së shumti gjasa
për të ndihmuar studentët tanë që të gjejnë punë.
Kur studentët pranohen,
ata vendosen në një klasë të vogël
prej 20-30 studentësh, për t'u siguruar
që ta kenë vëmendjen ata që kanë nevojë për të.
Veç kësaj, për çdo nëntë javë të kursit,
ata takojnë kolegë të ri,
grup të tërë studentësh të rinj
nga e mbarë bota.
Për çdo javë, kur ata hyjnë në klasë,
gjejnë shënimet e ligjëratave,
detyrat e leximit, detyrat e shtëpisë,
dhe pyetjet e diskutimit,
të cilat janë në themel të studimit tonë.
Çdo javë, çdo student
duhet të kontribuoj në diskutimin e klasës
e duhet të komentoj
në kontributin e të tjerëve.
Në këtë mënyrë, ne hapim mendjet e studentëve tanë
zhvillojmë një ndryshim pozitiv në qëndrimet
kundrejt kulturave të ndryshme.
Nga fundi i çdo jave,
studentët plotësojnë nga një kuiz
i dorëzojnë detyrat e shtëpisë
të cilat janë vlerësuar nga kolegët e tyre
nën mbikëqyrjen e instruktorëve
marrin një notë, vazhdojnë me javën tjetër.
Në fund të kursit, hyjnë në kursin përfundimtar,
marrin notën, dhe vazhdojnë me kursin e radhës.
Ne kemi hapur dyert e edukimit të lartë
për çdo student të kualifikuar.
Çdo student me një diplomë të shkollës së mesme
me njohuri të mjaftueshme të gjuhës angleze e një lidhje interneti
mund të studiojë tek ne.
Ne nuk përdorim audio. Nuk përdorim video.
Broadband nuk është i nevojshëm.
Çdo student nga cilado pjesë e botës
me një lidhje interneti
mund të studiojë me ne.
Ne s'kemi pagesa shkollimi.
Krejt çfarë kërkojmë nga studentët tanë është mbulimi
i çmimit të provimeve;
100 dollar për provim.
Një student i rregullt në shkallën bachelor
që merr 40 kurse
do të paguaj 1,000 dollar në vit,
4,000 dollar për të gjithë shkallën bachelor.
Dhe për ata që s'mund ta përballojnë as këtë shumë,
ne ju ofrojmë bursa të ndryshme.
Është misioni ynë që askush të mos mbetet prapa
për arsye financiare.
Me 5,000 student në 2016,
ky model është financiarisht i qëndrueshëm.
Para pesë vitesh, ishte një vizion.
Tani është një realitet.
Muajin e kaluar ne morëm
miratimin përfundimtar akademik për modelin tonë.
University of the People tani është plotësisht i akredituar.
(Duartrokitje)
Faleminderit.
Me këtë akreditim
është tani koha jonë e ngritjes.
Ne kemi dëshmuar se modeli ynë funksionon.
Unë ftoj universitetet, më e rëndësishmja,
qeveritë e vendeve në zhvillim
që të kopjojnë këtë model
për të siguruar që dyert e edukimit të lartë
të hapen plotësisht.
Një epokë e re po vjen,
epoka që do të jetë dëshmitare
e përçarjes së modelit të edukimit të lartë ,
siç është sot,
nga të qenit privilegj vetëm për disa
në të qenurit një e drejtë themelore,
e përballueshme dhe e qasshme për të gjithë.
Ju faleminderit.
(Duartrokitje)